נתחיל מהמשותף לשני הביטוחים. גם ביטוח מקיף לרכב וגם ביטוח צד ג' מגנים מנזקים ופגיעות ברכוש בלבד ותביעות המגיעות בעקבות הנזק. שני הביטוחים הם ביטוחי רשות, ולמרות זאת הם נפוצים מאד. 79% מבעלי הרכב רוכשים ביטוח מקיף וכמעט כל 21% הנותרים רוכשים ביטוח צד ג'. שני הביטוחים אינם כוללים נזק גופני לאף אדם, לצורך זה קיים ביטוח חובה. בשני הביטוחים תוכלו לרכוש הרחבות בנושאים שונים לפי רצונכם, כמו הרחבת שירותי דרך וגרירה, רכב חלופי וכל הרחבה אחרת העוסקת בנזק למכונית.
השוני העיקרי בין ביטוח מקיף וביטוח צד ג' הוא כמו ללכת למלון "הכל כלול" או למלון עם ארוחת בוקר בלבד: כשרוכשים "ביטוח מקיף" הוא כולל בתוכו ביטוח צד ג'.
ביטוח מקיף מגן מפני כל נזקי הרכוש שיכולים להגרם לרכב שלכם או לאחרים:
גניבה
פגיעה באוטו שלכם – החל ממראה שבורה ועד טוטאל לוס של המכונית.
ביטוח צד ג': מפצה על כל נזק שנגרם לרכוש של מישהו אחר.
ביטוח צד ג' מפצה רק על נזק לרכוש (מכונית, גדר, חפצים וכו') של אחרים. ברכב שלכם כבר תטפלו בעצמכם ועל חשבונכם.